Οδηγός χρήσης του Cyber-shot
Εκτύπωση
Αρχική σελίδα > Χρήση με τον υπολογιστή σας > Ανέβασμα εικόνων σε υπηρεσία πολυμέσων > "PMB Portable"

## "PMB Portable"

Η μηχανή αυτή διαθέτει μια ενσωματωμένη εφαρμογή "PMB Portable".
Μπορείτε να χρησιμοποιήσετε αυτήν την εφαρμογή για να κάνετε τα ακόλουθα:

- Μπορείτε εύκολα να ανεβάσετε εικόνες σε ένα ιστολόγιο (blog) ή μια άλλη υπηρεσία πολυμέσων.

- Μπορείτε να ανεβάσετε εικόνες από έναν υπολογιστή που είναι συνδεδεμένος στο Διαδίκτυο ακόμα και όταν δεν είστε στο σπίτι ή στο γραφείο σας.

- Μπορείτε εύκολα να καταχωρήσετε τις υπηρεσίες πολυμέσων (όπως π.χ. τα ιστολόγια) που χρησιμοποιείτε συχνά.

Για λεπτομέρειες σχετικά με το "PMB Portable", ανατρέξτε στη βοήθεια του "PMB Portable".

### Σημειώσεις για το "PMB Portable"

Το "PMB Portable" σάς δίνει τη δυνατότητα να κατεβάζετε τις διευθύνσεις URL αρκετών διαδικτυακών τόπων από το διακομιστή που διαχειρίζεται η Sony (ο "Διακομιστής της Sony").
Προκειμένου να χρησιμοποιήσετε το "PMB Portable" για να απολαμβάνετε τα πλεονεκτήματα της υπηρεσίας αποστολής εικόνων ή άλλων υπηρεσιών (οι "υπηρεσίες") που παρέχονται από αυτούς ή άλλους διαδικτυακούς τόπους, πρέπει να δώσετε τη συγκατάθεσή σας για τα ακόλουθα.

- Μερικοί διαδικτυακοί τόποι απαιτούν διαδικασίες εγγραφής ή/και επιβάλλουν χρεώσεις για την παροχή των υπηρεσιών τους. Κατά τη χρήση τέτοιων υπηρεσιών, πρέπει να συμμορφώνεστε με τους όρους και τις προϋποθέσεις που έχουν καθοριστεί από τους συγκεκριμένους διαδικτυακούς τόπους.

- Οι υπηρεσίες ενδέχεται να τερματιστούν ή να αλλάξουν κατά τη διακριτική ευχέρεια των χειριστών των διαδικτυακών τόπων. Η Sony δεν φέρει ευθύνη για τυχόν προβλήματα που ίσως προκύψουν μεταξύ των χρηστών και τρίτων μερών ή για οποιαδήποτε προβλήματα προκληθούν στους χρήστες σε σχέση με τη χρήση των υπηρεσιών, συμπεριλαμβανομένου του τερματισμού ή της αλλαγής αυτών των υπηρεσιών.

- Για να προβάλετε έναν διαδικτυακό τόπο, θα ανακατευθυνθείτε σε αυτόν από το διακομιστή της Sony. Ενδέχεται να υπάρξουν περιπτώσεις κατά τις οποίες δεν θα μπορείτε να αποκτήσετε πρόσβαση στον διαδικτυακό τόπο εξαιτίας συντήρησης του διακομιστή ή άλλων αιτιών.

- Αν πρόκειται να τερματιστεί η λειτουργία του διακομιστή της Sony, θα ενημερωθείτε εκ των προτέρων για τον τερματισμό από τον διαδικτυακό τόπο της Sony κλπ.

- Οι διευθύνσεις URL στις οποίες θα ανακατευθύνεστε από το διακομιστή της Sony, καθώς και άλλες πληροφορίες, ενδέχεται να καταγράφονται με σκοπό τη μελλοντική βελτίωση των προϊόντων και υπηρεσιών της Sony. Ωστόσο, σε τέτοιες περιπτώσεις δεν θα γίνεται καταγραφή προσωπικών δεδομένων.

Πίσω στην κορυφή