Οδηγός χρήσης του Cyber-shot
Εκτύπωση
Αρχική σελίδα > Επίλυση προβλημάτων > Επίλυση προβλημάτων > Λήψη ακίνητων εικόνων / ταινιών

## Λήψη ακίνητων εικόνων / ταινιών

Δεν είναι δυνατή η εγγραφή εικόνων.

- Οι εικόνες εγγράφονται στην εσωτερική μνήμη ακόμη και όταν έχει τοποθετηθεί μια κάρτα μνήμης στη μηχανή. Βεβαιωθείτε ότι η κάρτα μνήμης έχει τοποθετηθεί πλήρως μέσα στη μηχανή.

- Ελέγξτε την ελεύθερη χωρητικότητα της εσωτερικής μνήμης ή της κάρτας μνήμης. Εάν είναι γεμάτη, κάντε ένα από τα παρακάτω:

- Διαγράψτε τις άχρηστες εικόνες. [Πληροφ.]

- Αλλάξτε την κάρτα μνήμης.

- Δεν μπορείτε να εγγράψετε εικόνες ενώ το φλας φορτίζει.

- Κατά την εγγραφή ταινιών, συνιστάται η χρήση των παρακάτω καρτών μνήμης:

- "Memory Stick PRO Duo", "Memory Stick PRO-HG Duo"

- Κάρτα SD (Κατηγορία 2 ή ταχύτερη)

- Ρυθμίστε το διακόπτη λειτουργιών στο (Ακίνητη εικόνα) κατά τη λήψη ακίνητων εικόνων.

- Ρυθμίστε το διακόπτη λειτουργιών στο (Ταινία) κατά τη λήψη ταινιών.

Η λειτουργία κλείστρου χαμόγελου δεν λειτουργεί.

- Δεν πραγματοποιείται λήψη καμίας εικόνας αν δεν ανιχνευτεί ένα χαμογελαστό πρόσωπο. [Πληροφ.]

Η λειτουργία κατά του θολώματος δε λειτουργεί.

- Η λειτουργία κατά του θολώματος δεν λειτουργεί όταν εμφανίζεται στην οθόνη η ένδειξη .

- Η λειτουργία κατά του θολώματος ενδέχεται να μη λειτουργεί σωστά κατά τη φωτογράφιση νυχτερινών σκηνικών.

- Πραγματοποιήστε λήψη αφού πατήσετε το κουμπί του κλείστρου μέχρι τη μέση της διαδρομής.

Η εικόνα δεν είναι εστιασμένη.

- Το θέμα είναι πολύ κοντά. Κατά τη λήψη, βεβαιωθείτε ότι η απόσταση ανάμεσα στο φακό και στο θέμα είναι μεγαλύτερη από την ελάχιστη απόσταση λήψης (περίπου 5 cm (W)/50 cm (T) από το φακό).

- Η λειτουργία (Ημίφως) ή (Τοπία) επιλέγεται στην επιλογή σκηνικού κατά τη λήψη ακίνητων εικόνων.

Το ζουμ δεν λειτουργεί.

- Δεν μπορείτε να χρησιμοποιήσετε το οπτικό ζουμ στη λειτουργία ημικυκλικού πανοράματος.

- Δεν μπορείτε να αλλάξετε την κλίμακα ζουμ κατά την εγγραφή ταινιών.

- Δεν μπορείτε να χρησιμοποιήσετε το έξυπνο ζουμ ανάλογα με το μέγεθος εικόνας. [Πληροφ.]

- Δεν μπορείτε να χρησιμοποιήσετε το ψηφιακό ζουμ:

- Κατά τη λήψη ταινιών.

- Αν λειτουργεί το κλείστρο χαμόγελου.

- Αν η ρύθμιση [Χρονοδιακόπτης] έχει οριστεί στην επιλογή [Αυτοπορτραίτο ενός ατόμου] ή [Αυτοπορτραίτο δύο ατόμων].

Δεν είναι δυνατή η επιλογή της λειτουργίας ανίχνευσης προσώπου.

- Μπορείτε να επιλέξετε την Ανίχνευση προσώπου μόνο όταν η λειτουργία εστίασης έχει οριστεί στην επιλογή [Πολλαπλή AF] και η λειτουργία φωτομέτρου έχει οριστεί στην επιλογή [Πολλαπλή].

Το φλας δεν λειτουργεί.

- Δεν μπορείτε να χρησιμοποιήσετε το φλας όταν:

- Έχει επιλεγεί η λειτουργία ριπής. [Πληροφ.]

- Έχει επιλεγεί η λειτουργία (Υψηλή ευαισθησία) ή (Ημίφως) στην επιλογή σκηνικού.

- Γίνεται λήψη στη λειτουργία ημικυκλικού πανοράματος.

- Γίνεται λήψη στη λειτουργία ταινίας.

- Ορίστε το φλας στην επιλογή (Ναι) όταν η Επιλογή σκηνικού έχει οριστεί στη λειτουργία (Τοπία), (Φαγητά), (Κατοικίδιο), (Παραλία) ή (Χιόνι). [Πληροφ.]

Εμφανίζονται θολά λευκά κυκλικά στίγματα σε εικόνες που έχουν ληφθεί με χρήση του φλας.

- Το φως του φλας αντανακλάται στα σωματίδια (σκόνη, γύρη κλπ.) του αέρα και αυτό αποτυπώνεται στην εικόνα. Δεν πρόκειται για δυσλειτουργία. [Πληροφ.]

Η λειτουργία κοντινής λήψης (Μάκρο) δεν λειτουργεί.

- Η μηχανή ρυθμίζει την εστίαση αυτόματα. Πατήστε και κρατήστε πατημένο το κουμπί κλείστρου μέχρι τη μέση της διαδρομής. Η ρύθμιση της εστίασης μπορεί να κρατήσει κάποια λεπτά κατά τη φωτογράφιση ενός κοντινού θέματος.

- Έχει επιλεγεί η λειτουργία (Τοπία) ή (Ημίφως) στην επιλογή σκηνικού.

Η ημερομηνία και η ώρα δεν εμφανίζονται στην οθόνη LCD.

- Κατά τη λήψη, η ημερομηνία και η ώρα δεν εμφανίζονται. Εμφανίζονται μόνο κατά τη διάρκεια της αναπαραγωγής.

Δεν μπορείτε να εισαγάγετε ημερομηνίες σε εικόνες.

- Αυτή η μηχανή δεν διαθέτει δυνατότητα υπέρθεσης της ημερομηνίας σε εικόνες. Αν χρησιμοποιήσετε το "PMB", μπορείτε να εκτυπώσετε ή να αποθηκεύσετε εικόνες με την ημερομηνία. [Πληροφ.]

Η τιμή F και η ταχύτητα του κλείστρου αναβοσβήνουν όταν πατάτε παρατεταμένα το κουμπί κλείστρου μέχρι τη μέση της διαδρομής.

- Η έκθεση είναι λανθασμένη. Διορθώστε την έκθεση. [Πληροφ.]

Τα χρώματα της εικόνας δεν είναι σωστά.

- Προσαρμόστε την ισορροπία λευκού. [Πληροφ.]

Εμφανίζονται λευκές ή μοβ γραμμές στις φωτεινές περιοχές του θέματος ή ολόκληρη η οθόνη της εικόνας γίνεται κοκκινωπή.

- Το φαινόμενο αυτό ονομάζεται κηλίδωση. Δεν πρόκειται για δυσλειτουργία. Η κηλίδωση δεν εγγράφεται σε ακίνητες εικόνες, αλλά εγγράφεται υπό τη μορφή γραμμών ή ανομοιόμορφων χρωμάτων σε εικόνες ημικυκλικού πανοράματος ή ταινίες.
  (Ο όρος "φωτεινές περιοχές" αναφέρεται στο ηλιακό ή το ηλεκτρικό φως που είναι πολύ πιο φωτεινό σε σχέση με τον περιβάλλοντα φωτισμό.)

Στην εικόνα εμφανίζεται θόρυβος όταν κοιτάτε την οθόνη σε σκοτεινά μέρη.

- Η μηχανή επιχειρεί να αυξήσει την ορατότητα της οθόνης φωτίζοντας προσωρινά την εικόνα υπό συνθήκες χαμηλού φωτισμού. Δεν έχει επίπτωση στην εγγεγραμμένη εικόνα.

Τα μάτια του θέματος βγαίνουν κόκκινα.

- Ρυθμίστε το στοιχείο [Μείωση κόκ ματιών] στην επιλογή [Αυτόματα] ή [Ναι]. [Πληροφ.]

- Φωτογραφίστε το θέμα σε απόσταση μικρότερη από το εύρος του φλας χρησιμοποιώντας το φλας.

- Φωτίστε το δωμάτιο και φωτογραφίστε το θέμα.

- Ρετουσάρετε την εικόνα χρησιμοποιώντας την επιλογή [Ρετουσάρισμα] [Διόρθωση κόκκινων ματιών] από το μενού προβολής [Πληροφ.] ή διορθώστε χρησιμοποιώντας το "PMB". [Πληροφ.]

Εμφανίζονται κουκκίδες και παραμένουν στην οθόνη.

- Δεν πρόκειται για δυσλειτουργία. Οι κουκκίδες αυτές δεν εγγράφονται.

Δεν είναι δυνατή η φωτογράφιση διαδοχικών εικόνων.

- Η εσωτερική μνήμη ή η κάρτα μνήμης είναι γεμάτη. Διαγράψτε τις άχρηστες εικόνες. [Πληροφ.]

- Το επίπεδο μπαταρίας είναι χαμηλό. Τοποθετήστε νέες μπαταρίες ή φορτισμένες μπαταρίες νικελίου-υδριδίου μετάλλου (πωλούνται χωριστά).

Η ίδια εικόνα λαμβάνεται αρκετές φορές.

- Ρυθμίστε το στοιχείο [Ρυθμίσεις ριπής] στην επιλογή [Μοναδική]. [Πληροφ.]

Πίσω στην κορυφή