Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Προφυλάξεις

## Προφυλάξεις

Δημιουργία αντιγράφων ασφαλείας εσωτερικής μνήμης και κάρτας μνήμης
Μη χρησιμοποιείτε / αποθηκεύετε τη μηχανή στα ακόλουθα μέρη
Σχετικά με τη μεταφορά
Σχετικά με τις θερμοκρασίες λειτουργίας
Σχετικά με τη συμπύκνωση υγρασίας
Σχετικά με τη συμβατότητα των δεδομένων εικόνας
Σημειώσεις σχετικά με την οθόνη LCD και το φακό

### Δημιουργία αντιγράφων ασφαλείας εσωτερικής μνήμης και κάρτας μνήμης

- Μην απενεργοποιείτε τη μηχανή και μην αφαιρείτε τις μπαταρίες ή την κάρτα μνήμης ενώ είναι αναμμένη η λυχνία πρόσβασης. Σε αντίθετη περίπτωση, τα δεδομένα εσωτερικής μνήμης ή η κάρτα μνήμης ενδέχεται να υποστούν βλάβη. Δημιουργήστε ένα αντίγραφο ασφαλείας για να προστατεύσετε τα δεδομένα σας.

### Μη χρησιμοποιείτε / αποθηκεύετε τη μηχανή στα ακόλουθα μέρη

- Σε υπερβολικά θερμά, κρύα ή υγρά μέρη
  Σε μέρη όπως π.χ. σε ένα αυτοκίνητο σταθμευμένο στον ήλιο, το σώμα της μηχανής μπορεί να παραμορφωθεί και αυτό μπορεί να προκαλέσει δυσλειτουργία.

- Κάτω από άμεσο ηλιακό φως ή κοντά σε καλοριφέρ
  Το σώμα της μηχανής μπορεί να αποχρωματιστεί ή να παραμορφωθεί και αυτό μπορεί να προκαλέσει δυσλειτουργία.

- Σε μια τοποθεσία που υπόκειται σε κραδασμούς

- Κοντά σε μέρη με ισχυρά μαγνητικά πεδία

- Σε μέρη με άμμο ή σκόνη
  Προσέξτε να μην εισχωρήσει άμμος ή σκόνη στο εσωτερικό της μηχανής. Ενδέχεται να προκληθεί βλάβη στη μηχανή, η οποία σε ορισμένες περιπτώσεις είναι ανεπανόρθωτη.

### Σχετικά με τη μεταφορά

- Μην κάθεστε σε καρέκλες ή άλλα σημεία με τη μηχανή στην πίσω τσέπη του παντελονιού ή της φούστας σας, επειδή αυτό μπορεί να προκαλέσει δυσλειτουργία ή βλάβη στη μηχανή.

### Σχετικά με τις θερμοκρασίες λειτουργίας

- Η μηχανή σας είναι σχεδιασμένη για χρήση σε θερμοκρασίες μεταξύ 0°C και 40°C. Δεν συνιστάται η φωτογράφιση σε εξαιρετικά ψυχρά ή θερμά μέρη με θερμοκρασίες εκτός των παραπάνω ορίων.

### Σχετικά με τη συμπύκνωση υγρασίας

- Αν μεταφέρετε τη μηχανή απευθείας από έναν κρύο σε έναν ζεστό χώρο, ενδέχεται να δημιουργηθεί συμπύκνωση υγρασίας στο εσωτερικό ή στο εξωτερικό της μηχανής. Ενδέχεται να προκληθεί βλάβη στη μηχανή λόγω της συγκέντρωσης υγρασίας.

- Αν δημιουργηθεί συμπύκνωση υγρασίας, απενεργοποιήστε τη μηχανή και περιμένετε περίπου μία ώρα για να εξατμιστεί η υγρασία. Εάν επιχειρήσετε να φωτογραφίσετε εικόνες όταν έχει συγκεντρωθεί υγρασία στο εσωτερικό του φακού, οι εικόνες θα είναι θολές.

### Σχετικά με τη συμβατότητα των δεδομένων εικόνας

- Η μηχανή είναι συμβατή με το παγκόσμιο πρότυπο DCF (Design rule for Camera File system) που καθορίζεται από την JEITA (Japan Electronics and Information Technology Industries Association).

- Η Sony δεν εγγυάται ότι η μηχανή θα μπορεί να αναπαραγάγει εικόνες που εγγράφηκαν ή επεξεργάστηκαν με άλλες συσκευές, ούτε ότι άλλες συσκευές θα μπορούν να αναπαραγάγουν εικόνες που εγγράφηκαν με τη μηχανή.

### Σημειώσεις σχετικά με την οθόνη LCD και το φακό

- Η οθόνη LCD κατασκευάζεται με χρήση τεχνολογίας εξαιρετικά υψηλής ακρίβειας έτσι ώστε πάνω από το 99,99% των pixel να είναι λειτουργικά για αποτελεσματική χρήση. Ωστόσο, κάποιες μικρές μαύρες ή/και φωτεινές κουκκίδες (άσπρες, κόκκινες, μπλε ή πράσινες) ενδέχεται να εμφανιστούν στην οθόνη LCD. Οι κουκκίδες αυτές είναι φυσιολογικό επακόλουθο της διαδικασίας κατασκευής και δεν επηρεάζουν την εγγραφή.

- Η έκθεση της οθόνης LCD ή του φακού σε άμεσο ηλιακό φως για μεγάλα χρονικά διαστήματα μπορεί να προκαλέσει δυσλειτουργίες. Να προσέχετε όταν τοποθετείτε τη μηχανή κοντά σε παράθυρα ή σε εξωτερικούς χώρους.

- Μην ασκείτε πίεση στην οθόνη LCD. Η οθόνη μπορεί να αποχρωματιστεί και αυτό πιθανόν να προκαλέσει δυσλειτουργία.

- Σε μια περιοχή με χαμηλές θερμοκρασίες, οι εικόνες ενδέχεται να διατρέχουν το μήκος της οθόνης LCD. Δεν πρόκειται για δυσλειτουργία.

- Προσέχετε να μη χτυπήσετε τον κινούμενο φακό και μην ασκείτε πίεση σε αυτόν.

Πίσω στην κορυφή